APSTIPRINU: 

Sarmīte Zdanovska

Gulbenes novada kultūras centra vadītāja

2025.gada 9.janvāris

**GULBENES NOVADA VOKĀLO ANSAMBĻU 2025. GADA SKATES NOLIKUMS**

**I. Vispārīgie jautājumi**

1. Nolikums nosaka kārtību, kādā tiek organizēta Gulbenes novada vokālo ansambļu skate (turpmāk **–** Skate).

2. Skates mērķi:

2.1. sekmēt vokālo ansambļu muzicēšanas tradīciju saglabāšanu un attīstību;

2.2. apzināt vokālo ansambļu kvantitatīvo un kvalitatīvo sastāvu;

2.3. veicināt katra vokālā ansambļa māksliniecisko un profesionālās meistarības izaugsmi, īpaši sekmējot izpildījumu *a cappella*, kas ir nozīmīga Dziesmu un deju svētku tradīcijas ilgtspējas sastāvdaļa.

3. Skate notiek **2025. gada 2. martā** plkst. 11.00 Gulbenes novada kultūras centrā, O. Kalpaka ielā 60, Gulbenē, Gulbenes nov., LV-4401.

**II. Rīkotājs**

4. Skati rīko Gulbenes novada kultūras centrs (turpmāk **–** Skates rīkotājs).

5. Kontaktpersona: Dārta Vilne, e-pasts: darta.vilne@gulbene.lv, tālr.: 28316574.

**III. Skates dalībnieki**

6. Skates dalībnieks ir vokālais ansamblis, kurš atbilst šādiem nosacījumiem:

6.1. tā dibinātājs ir pašvaldība, cita juridiska vai fiziska persona;

6.2. vokālajā ansamblī dalībnieku skaits nav mazāks par trīs un nav lielāks par 12 personām;

6.3. vokālais ansamblis **līdz 2025. gada 14. februārim** (ieskaitot) Skates rīkotājam elektroniskā veidā uz e-pastu darta.vilne@gulbene.lv ir iesniedzis Skates **pieteikuma anketu** (1.pielikums) un kvalitatīvu izpildāmo dziesmu **nošu materiālu**.

7. Vokālais ansamblis Skatē piedalās vienā no kategorijām:

7.1. bērnu vokālais ansamblis;

7.2. sieviešu vokālais ansamblis;

7.3. vīru vokālais ansamblis;

7.4. jauktais vokālais ansamblis;

7.5. senioru vokālais ansamblis (ansamblis, kurā vismaz 50 procenti dziedātāji nav jaunāki par 60 gadiem).

**IV. Skates programma**

8. Vokālie ansambļi Skatē izpilda **divas brīvas izvēles dziesmas**.

9. Skatē vokālais ansamblis izpilda vismaz vienu dziesmu ***a cappella****.* Otra dziesma var tikt izpildīta ar pavadījumu, bet ar nosacījumu, ka priekšnesumā tiek izmantoti tikai akustiskie instrumenti, un programma tiek izpildīta bez skaņu pastiprinošas iekārtas un bez fonogrammas.

10.Vokālais ansamblis, iesniedzot pieteikuma anketu līdz 14. februārim, klāt pievieno kvalitatīvu izpildāmo dziesmu nošu materiālu, lai Skates rīkotājs izgatavotu Skatē izpildāmo dziesmu nošu grāmatas Skates vērtēšanas komisijai.

11. Kopējais viena vokālā ansambļa uzstāšanās laiks Skatē ir ne vairāk kā 10 minūtes, ieskaitot uziešanu un noiešanu.

**V. Vērtēšanas komisija, vērtēšana un kritēriji**

12. Skati vērtē Skates rīkotāja izveidota vērtēšanas komisija trīs cilvēku sastāvā, iekļaujot tajā Alūksnes, Gulbenes un Balvu koru apriņķa virsdiriģentu, kā arī divus ar Latvijas Nacionālo kultūras centru saskaņotus vokālās mākslas ekspertus.

13. Skatē vērtēšanas komisija katru vokālo ansambli vērtē pēc vienotas – 50 punktu sistēmas (2.pielikums) atbilstoši šādiem kritērijiem:

13.1. mākslinieciskais sniegums (satura atklāsme, frāzējums, temps, dinamika);

13.2. tehniskais sniegums (intonācija, ritms, dikcija, nošu teksta atbilstība partitūrai);

13.3. vokālā kultūra;

13.4. stila izjūta (izpildījuma atbilstība izvēlētās dziesmas stilistikai);

13.5. kopiespaids.

14. Katru kritēriju vērtēšanas komisija vērtē atsevišķi, piešķirot tam 0 – 10 punktus:

14.1. izcili – 10;

14.2. teicami – 9;

14.3. ļoti labi – 8;

14.4. labi – 7;

14.5. gandrīz labi – 6;

14.6. viduvēji – 5;

14.7. apmierinoši – 4;

14.8. vāji – 3;

14.9. ļoti vāji – 2;

14.10. ļoti, ļoti vāji – 1;

14.11. neatbilst kritērijam – 0.

15. Par izpildīto Skates programmu katrs vokālais ansamblis vērtējumu iegūst, saskaitot visu vērtēšanas komisijas locekļu piešķirtos punktus un to kopējo summu dalot ar vērtēšanas komisijas locekļu skaitu.

16. Atbilstoši iegūtajam punktu skaitam katram vokālajam ansamblim piešķir kvalitātes pakāpi un tas saņem Skates rīkotāja izsniegtu diplomu:

16.1. 45 – 50 punkti Augstākās pakāpes diploms;

16.2. 40 – 44,99 punkti I pakāpes diploms;

16.3. 35 – 39,99 punkti II pakāpes diploms;

16.4. 30 –34,99 punkti III pakāpes diploms;

16.5. 1 – 29,99 punkti Diploms par piedalīšanos.

17. Skates rezultāti tiek protokolēti (3.pielikums), to nodrošina Skates rīkotājs.

18. Pēc rezultātu paziņošanas Skates vērtēšanas komisija kopā ar vokālo ansambļu vadītājiem izvērtē vokālo ansambļu sniegumu un Skates norisi.

19. Atkarībā no ansambļu snieguma, Skates vērtēšanas komisijai ir iespēja virzīt kādu no senioru ansambļiem uz **Latvijas Senioru vokālo ansambļu konkursu**, kas notiks 2025. gada 18. maijā Jūrmalā.

20. Vērtēšanas komisijas dalību skatē un tās darbu nodrošina Skates rīkotājs.

21. Skates vērtēšanas komisijas lēmumu par Skates rezultātiem nosūta Latvijas Nacionālā kultūras centra kontaktpersonai Laurim Gosam uz e-pasta adresi lauris.Goss@lnkc.gov.lv.

**VII. Noslēguma jautājumi**

22. Vokālā ansambļa vadītājs, piesakot ansambļa dalību Skatē, piekrīt šī nolikuma nosacījumiem un apņemas izpildīt tajā noteikto, kā arī to, ka vokālais ansamblis un tā dalībnieki Skates laikā var tikt fotografēti un foto materiāls var tikt publiskots.

23. Vokālā ansambļa vadītājs ir atbildīgs, lai Skates laikā viņa vadītā ansambļa dalībnieki ievērotu sabiedrībā pieņemtās morāles un uzvedības normas.

1. pielikums

Gulbenes novada vokālo

ansambļu skates nolikumam

**GULBENES NOVADA VOKĀLO ANSAMBĻU SKATES PIETEIKUMA ANKETA**

*2025. gada 2. marts / Gulbenes novada kultūras centrs*

| **Vokālā ansambļa** **pilns nosaukums** |  |
| --- | --- |
| **Vokālā ansambļa dibinātājs** Gulbenes novada kultūras centra struktūrvienība, pie kuras ansamblis darbojas |  |
| **Vadītājs/i** |  |
| **Koncertmeistars** |  |
| **Citi piesaistītie speciālisti** |  |
| **Dalībnieku skaits** |  |
| **Kontaktpersona** Tālrunis un e-pasts |  |
| **Kategorija:** | Sieviešu vokālais ansamblis |  |
| Atzīmēt atb**ilst**ošo | Vīru vokālais ansamblis |  |
|  | Jauktais vokālais ansamblis |  |
|  | Senioru vokālais ansamblis |  |
|  | Bērnu vokālais ansamblis |  |
| **Skates programma:**Izpildīšanas secībā | **Skaņdarba nosaukums**(ar tulkojumu latviski, ja tas ir svešvalodā) | **Mūzikas autors**(vārds, uzvārds) | **Teksta autors** (vārds, uzvārds) |
| 1. **dziesma**
 |  |  |  |
| 1. **dziesma**
 |  |  |  |
| **Piezīmes un cita svarīga informācija, kas jāņem vērā** |  |

Iesniedzot pieteikuma anketu, klāt jāpievieno kvalitatīvs izpildāmo dziesmu nošu materiāls!

Pieteikums un nošu materiāls jāiesniedz līdz 2025. gada 14. februārim (ieskaitot) elektroniskā veidā uz e-pastu darta.vilne@gulbene.lv.

2.pielikums

Gulbenes novada vokālo

ansambļu skates nolikumam

**GULBENES NOVADA VOKĀLO ANSAMBĻU SKATES VĒRTĒŠANAS LAPA**

*2025. gada 2. marts / Gulbenes novada kultūras centrs*

| **Vokālā ansambļa pilns nosaukums** |  |
| --- | --- |
| **Vadītājs** |  |
| **Dalībnieku skaits** |  |
| **Kategorija** |  |

|  | **1.dziesma** | **2.dziesma** |
| --- | --- | --- |
| Mākslinieciskais sniegums |  |  |
| Tehniskais sniegums |  |  |
| Vokālā kultūra |  |  |
| Stila izjūta |  |  |
| Kopiespaids  |  |  |
| Vērtējums (punktos): |  |

Vērtēšanas komisijas pārstāvis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds, paraksts)

3.pielikums

Gulbenes novada vokālo

ansambļu skates nolikumam

**GULBENES NOVADA VOKĀLO ANSAMBĻU SKATES VĒRTĒŠANAS PROTOKOLS**

*2025. gada 2. marts / Gulbenes novada kultūras centrs*

| Nr.p.k. | Ansambļa nosaukums | Kolektīva vadītājs | Punkti | Pakāpe | Piezīmes |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Vērtēšanas komisija:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts)